1 ລ້ານ ກວ່າຄົນ ເຂົ້າຮ່ວມ ພິທີ ສົ່ງສະການ Rabbi Yosef (ວີດີໂອ)
ພະຂອງສາສະໜາຍິ​ວ ຫຼື rabbi ຊຶ່ງ​ເປັນ​ຜູ້​ນໍາ​ ປະຊາ​ຄົມຊາວຍິວ Sephardic ​ເສຍ​ຊີວິດ​ໄປ​ ໃນ​ເຊົ້າ​ວັນຈັນ​ວານ​ນີ້ ​ຮວມອາຍຸ​ໄດ້ 93 ປີ.
ນະຄອນ Jerusalem ມື້ນີ້ ມີຫຼາຍກວ່າ 1 ລ້ານຄົນໄດ້ໄປ ປະກອບສ່ວນໃນງານສົ່ງສະການ Rabbi Ovadia Yosef ນັກບວດທີ່ມີອິດທິພົນຂອງອິສຣາແອລ ພະຂອງສາສະໜາຍິວ ຫຼື rabbi ຊຶ່ງເປັນຜູ້ນໍາ ປະຊາຄົມ ຊາວຍິວSephardic ເສຍຊີວິດໄປໃນເຊົ້າວັນຈັນວານນີ້ ຮວມອາຍຸໄດ້ 93 ປີ ໃນສາຍຕາຂອງຊາວອິສຣາແອລທີ່ນິຍົມທາງໂລກນັ້ນ rabbi ທ່ານນີ້ ໄດ້ຖືກມອງວ່າເປັນ ບຸກຄົນສໍາຄັນຫົວເກົ່າແກ່ ແບບຍຸກສະໄໝກາງ ທີ່ບາງຄັ້ງບາງຄາວ ແມ່ນຈະກ່າວຄໍາເທດ ສະໜາ ທີ່ຍາວໆແລະມີເນື້ອໃນແປກໆ ແຕ່ວ່າ ຜ່ານອໍານາດຄວບຄຸມທີ່ທ່ານມີຕໍ່ພັກການເມືອງ Shas ນັ້ນ ພະ Yosef ແມ່ນມີ ອິດທິພົນ ຕໍ່ຊາວຍິວຈໍານວນຫລວງຫລາຍ ໄດ້ມີຜູ້ຄົນຈໍານວນຫຼາຍໆໝື່ນຄົນ ລົງສູ່ທ້ອງຖະໜົນຫົນທາງ ໃນຫລາຍໆຄຸ້ມສາສະໜາ ຫຼັງຈາກທີ່ພະ Yosef ໄດ້ເສຍຊີວິດໄປແລ້ວໃນມື້ວານນີ້ ແລະພາກັນຮ້ອງໄຫ້ ສວດມົນ ພາວະນາໃຫ້ທ່ານ ທັງຈີກເສື້ອຜ້າຂອງພວກເຂົາເຈົ້າ ເພື່ອສະແດງເຖິງຄວາມໂສກເສົ້າ ແລະອາໄລເຖິງ ພິທີຊາປະນະກິດສົບຂອງເພິ່ນ ໄດ້ເຮັດໃຫ້ການເຄື່ອນໄຫວໃນພາກສ່ວນໃຫຍ່ຂອງນະຄອນ Jerusalem ຢຸດສະງັກລົງ